PressReader - Kuier: 2017-04-19 - An­tie Val
Suk­kel jy met jou lief­des­le­we? Hier is raad.
Kuier - 2017-04-19 - Inhoud -
Vraag BAIE KE­RE VERNEUK
Ek was vir twee jaar in ’n ver­hou­ding, maar my ou het my ver­skeie ke­re verneuk. Selfs toe ek swan­ger was, het hy my verneuk. Hy wil nie ’n ver­hou­ding met sy kind hê nie en sê die kind sal self een­dag be­sluit. Hy sê ons moet vrien­de wees, maar hy wil nog steeds met my slaap. Ek is steeds lief vir hom. Moet ek na my hart luis­ter of aan­be­weeg? SEER­GE­MAAK
Antwoord BES­TE SEER­GE­MAAK
Ek wil jou nie oor­deel nie, maar dit gaan my ver­stand te bo­we dat jy nog die man en­ter­tain. Hoe­veel seer wil jy nog on­der dié man er­vaar? En dan wil jy nog jou kind ook by die ge­mors in­sleep! ’n Man wat jou nie re­spek­teer nie, ver­al ter­wyl jy sy kind dra, is sleg­te nuus. Hy maak dit dan dui­de­lik hy wil niks met die kind te doen hê nie, maar jou oë gaan steeds nie oop vir hoe sleg hy eint­lik is nie. Hoe­veel keer moet hy jou nog te­leur­stel en ver­ne­der? Nou wil hy nog jou lig­gaam ook mis­bruik son­der om sy ver­plig­tin­ge na te kom. Re­spek­teer jou­self ’n slag so­dat hy jou erns­tig kan op­neem. Wys hom jy is nie sy speel­maat nie. Hy kan nie met jou maak wat hy wil nie. Dis tyd om aan te be­weeg. Jou kind het ’n ma no­dig son­der muis­nes­te.
Vraag ’N MOEI­LI­KE SI­TU­A­SIE
My man het ’n bui­te-eg­te­li­ke dog­ter; dit het in ons hu­we­lik ge­beur, maar ek het hom ver­ge­we. Haar groot­ou­ers het be­sluit sy sal nooit weet wie haar pa is nie en hul­le ver­wag niks van hom nie. Ná 22 jaar het die ma my ge­bel en om ver­gif­nis ge­vra. Maar ek het reeds lank­al ver­ge­we, want ek is ’n we­der­ge­bo­re­ne. ’n Jaar ge­le­de was my man met kan­ker di­ag­no­seer en die bui­te-eg­te­li­ke dog­ter het haar pa in die hos­pi­taal be­soek. Sy het ge­sê sy sal graag ’n ver­hou­ding met hom wil hê, maar ná ’n jaar het dit nie ge­beur nie. Ek as sy vrou is nie se­ker hoe ek moet op­tree as ek haar vir die eer­ste keer ont­moet nie. Ons het ook twee kin­ders in die hu­we­lik. Wat moet ek doen? GIGI
Antwoord BES­TE GIGI
Jy praat van jy het haar ma blyk­baar lank­al ver­ge­we, so dan ver­staan ek nie so mooi hoe­kom jy con­fu­sed is oor hoe jy die kind moet han­teer nie. Ek is jam­mer dat dit in jou hu­we­lik ge­beur het, maar die le­we het jou mos nou baie din­ge ge­leer en wat ge­doen is, kan nie ver­an­der word nie. Ont­hou die dog­ter het nie ge­vra om in die si­tu­a­sie te be­land nie. Sy wil ook net ’n hoof­stuk in haar le­we be­gin of dit pro­beer uit­sor­teer. Sy het haar eie fa­mi­lie en klink nie as­of sy iets van jul­le soek nie. Wees hof­lik en vrien­de­lik teen­oor haar; sy het niks ver­keerd ge­doen nie. Sy is net die slag­of­fer van haar ma en pa se be­slui­te. Jy is mos ’n groot vrou en boon­op ’n ma ook, so moe­nie dat dit so swaar op jou rus nie. Daar is tans baie an­der be­lang­ri­ker din­ge waar­op jy moet fo­kus. Ek dink jy het eint­lik lank­al die ding aan­vaar, jy is maar net ’n bie­tjie bang. Ont­hou, sy is ook skrik­ke­rig en bang.
Vraag OUWIL HAAR CONTROL
An­tie Val, my ou is ’n mon­ster! Hy slaan my ge­reeld en wil nie hê ek moet vrien­de hê nie. Ek is baie lief vir hom en lieg vir an­der om hom te be­skerm. Hy het on­langs my kind ook ge­slaan toe sy te­rug­praat en nou is hy ge­reed om dit e­ni­ge tyd weer te doen. Wat moet ek doen? MIS­HAN­DEL Antwoord BES­TE MIS­HAN­DEL Ag nee man! Dit is nou nie lek­ker om te hoor nie. Ek is baie jam­mer dat jy en jou kind dit moet deur­gaan, maar ek ver­staan nie hoe jy kan lief wees vir ie­mand wat jou so sleg be­han­del nie. Hoe­kom kan jy nie in jou­self glo en glo dat jy ’n be­ter le­we ver­dien son­der al die ba­klei­e­ry nie? Hy mag nooit weer sy hand vir jou of jou kind lig nie; hy mag dit nie eens in die eer­ste plek ge­doen het nie, so hou op om hom te be­skerm. Jy maak eint­lik ’n be­spot­ting van jou­self, want al­mal weet reeds die waar­heid; men­se is nie dom nie. Dink aan jou kind; hy of sy ver­dien nie so ’n le­we nie. Ge­bruik dus jou kop en doen wat reg is. Ek hoop van har­te jy maak die regte be­sluit en din­ge werk uit vir jul­le.